Kommissionens beslutning

af 26. april 2002

om fastsættelse af listen over produkter, der skal undersøges ved grænsekontrolsteder i henhold til Rådets direktiv 97/78/EF

(meddelt under nummer K(2002) 1527)

(EØS-relevant tekst)

(2002/349/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 3, stk. 5, og

ud fra følgende betragtninger:

(1) For klarhedens skyld bør de produkter af animalsk oprindelse, der er omhandlet i artikel 2, stk. 2, litra a), i direktiv 97/78/EF, opføres samlet på én liste med angivelse af den pågældende Animo-kode og i orienterende øjemed og for nemheds skyld også KN-koden (den kombinerede nomenklatur).

(2) Denne liste bør imidlertid ikke omfatte eller berøre de planteprodukter, der også skal underkastes veterinærkontrol som omhandlet i artikel 19 i direktiv 97/78/EF, og heller ikke de produkter, der er fritaget for veterinærkontrol i henhold til samme direktivs artikel 16.

(3) Det er også vigtigt, at sammensatte produkter, der kun indeholder en begrænset procentdel produkter af animalsk oprindelse, omfattes af kontrolprocedurerne for at undgå forskellige fortolkninger grænsekontrolstederne imellem og dermed handelsfordrejninger. Da dette imidlertid er et kompliceret spørgsmål, og der kræves en risikovurdering, om nødvendigt fra en relevant videnskabelig komité på EF-plan, må de nationale regler forblive gældende indtil videre.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

De produkter af animalsk oprindelse, der er opført på listen i bilaget, underkastes veterinærkontrol ved grænsekontrolsteder efter bestemmelserne i direktiv 97/78/EF.

Artikel 2

Den i bilaget anførte liste over produkter af animalsk oprindelse berører ikke undtagelserne omhandlet i artikel 16 eller listen over planteprodukter omhandlet i artikel 19 i direktiv 97/78/EF.

Artikel 3

Uanset artikel 1 er de i bilaget anførte sammensatte fødevarer, som kun indeholder en begrænset procentdel produkter af animalsk oprindelse, fortsat underlagt de nationale regler.

Stk. 1 gælder dog kun, indtil der er foretaget en risikovurdering af de sammensatte produkter, der bør falde ind under veterinærkontrolordningen.

Artikel 4

Denne beslutning er rettet til medlemsstaterne.

Udfærdiget i Bruxelles, den 26. april 2002.

På Kommissionens vegne

David Byrne

Medlem af Kommissionen

(1) EFT L 24 af 20.1.1998, s. 9.

BILAG

De i afsnit I nedenfor anførte produkter, der skal undersøges efter veterinærkontrolprocedurerne, defineres primært ved henvisning til deres Animo-kode i kolonne 1, om nødvendigt suppleret med yderligere beskrivelseskoder i kolonne 2 og 3. Disse koder svarer til definitionstilføjelser vedrørende grupper af dyr, dyrearter og produkter som omhandlet i afsnit II og/eller destinationer som omhandlet i afsnit III.

Kolonnen med KN-koden viser til orientering den eller de koder i Fællesskabets kombinerede nomenklatur i henhold til toldforordningerne, som produktet af animalsk oprindelse normalt tariferes under.

AFSNIT I

Generel definition af sæd, æg, embryoner og produkter af animalsk oprindelse i Animodatafilen, eventuelt suppleret i kolonne 2 og 3 med definitionstilføjelser i henhold til afsnit II og III.

>TABELPOSITION>

>TABELPOSITION>

AFSNIT II

Tilføjelser til generelle definitoner vedrørende grupper af dyr, dyrearter og produkter

>TABELPOSITION>

AFSNIT III

Oversigt over mulige destinationer for levende dyr, sæd, oocytter og embryoner og produkter af animalisk oprindelse

>TABELPOSITION>